ધવલ · ગઝલ , શેખાદમ આબુવાલા છે સાંજે તો એ લોહીની ધાર જેવું સવારે હશે એ સમાચાર જેવું અનાસક્તિના મોહની એ ઘડીઓ કે લાગ્યું હતું એ ય સંસાર જેવું વાગોવ્યાં અમે ખંજરને નકામાં તમારી નજરમાં હતું વાર જેવું ઊઘડતા ઉમંગો હશે બારી પાછળ નકર હોત ના બન્ધ આ દ્વાર જેવું બન્યા બુદ્ધિ પાછળ અમે સાવ ઘેલા ન સમજ્યા હતું દિલ સમજદાર જેવું રડ્યા તો નયન સાવ હલકા બન્યાં પણ હસ્યા તો હતું મન વજનદાર જેવું મને એક દી ચાંદે પૂછી જ લીધું નથી ભાઈ તારે શું ઘરબાર જેવું - શેખાદમ આબુવાલા શેખાદમની ગઝલ કદી સમજાવવી પડે નહીં.
લયસ્તરો » શેખાદમ આબુવાલા